Diari Oficial de la Generalitat Valenciana


Sumari del DOGV 5625, del 24-10-2007 (2007/12004)

Text resumit de sis resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana de les entitats: Fundación Stirling de la Comunitat Valenciana, Fundació Dany Cerebral Aten3u Castelló de la Comunitat Valenciana, Foment del Cooperativisme, Fundació de la Comunitat Valenciana, Fundación Nueva Esperanza para Enfermos de Alzheimer de la Comunitat Valenciana, Fundació Vicent Andrés Estellés de la Comunitat Valenciana, Fundación para el Desarrollo del Asesoramiento y Gestión Administrativa de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5625

Data del DOGV
:   24-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12441


Data del document
:   02-10-2007

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Text resumit de sis resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció al Registre de Fundacions de la Comunitat Valenciana de les entitats: Fundación Stirling de la Comunitat Valenciana, Fundació Dany Cerebral Aten3u Castelló de la Comunitat Valenciana, Foment del Cooperativisme, Fundació de la Comunitat Valenciana, Fundación Nueva Esperanza para Enfermos de Alzheimer de la Comunitat Valenciana, Fundació Vicent Andrés Estellés de la Comunitat Valenciana, Fundación para el Desarrollo del Asesoramiento y Gestión Administrativa de la Comunitat Valenciana. [2007/12199]  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat: «donar publicitat a l'existència i activitats de les fundacions.» s'indica el següent:  
Primer. Per Resolució de data 25 de juliol de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación Stirling de la Comunitat Valenciana, amb el número 463 (V) i classificar-la de caràcter d'assistència social i sanitària. El seu domicili radicarà a València, carrer Manuel de Falla, núm. 12, duplicat, escala A, entresòl, núm. 17.  
La Fundació té com a objecte la prestació d'assistència sanitària, social i de cooperació al desenvolupament a favor de les persones que es troben en greu situació de necessitat.  
El desenvolupament de l'objecte de la Fundació s'efectuarà a través d'alguna de les formes següents d'actuació:  
Concessió d'ajudes materials per a la prestació de serveis mèdics o sanitaris als beneficiaris.  
Concessió de beques per a la investigació mèdica o de qualsevol altre tipus per al desenvolupament.  
Sosteniment d'allotjaments provisionals, i fins i tot definitius, a persones en situació de necessitat i dels seus familiars.  
Reconeixement de subsidis, pensions i mesures protectores de tota índole, a favor dels beneficiaris de la Fundació.  
Creació o sosteniment de centres d'ajuda a la infància i a l'adolescència, formació i normalització social i laboral, fins i tot empreses d'inserció o promoció d'autoocupacions.   
Seran beneficiaris potencials de la Fundació les persones sense recursos econòmics suficients, i en greu situació de necessitat, especialment aquelles que patisquen alguna malaltia per a la qual els calga disposar de recursos econòmics, per tal de pal·liar-la o curar-la.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Segon. Per Resolució, de data 25 de juliol de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Dany Cerebral Aten3u Castelló de la Comunitat Valenciana, amb el número 83 (C) i classificar-la de caràcter d'assistència social. El seu domicili radicarà a Castelló, a l'Antic Regiment Tetuan, Quadra Tercera s/n.  
L'objecte i finalitat de la Fundació és la prevenció del DCA i la millora de la qualitat de vida dels afectats per dany cerebral i els seus familiars. Tenint en compte que l'esmentada millora s'obté quan s'aconsegueix la màxima autonomia personal de l'afectat i per la seua integració social en tots els àmbits: domesticofamiliar, entorn ordinari de vida, projecte ocupacional, vocacional, educatiu o laboral, els seus fins seran::  
La promoció de qualsevol tipus d'activitat orientada cap a la rehabilitació i reinserció social dels afectats.  
La defensa dels interessos i la gestió de les demandes d'afectats per dany cerebral sobrevingut (d'ara en avant DCS) i familiars.  
Promoure, organitzar i participar en aquelles activitats i esdeveniments relacionats amb el DCS, que contribuïsquen a difondre i millorar el seu coneixement social i científic  
Fomentar i promocionar línies de desenvolupament i investigació el fi últim de les quals siga la prevenció del DCA i la millora de la qualitat de vida dels afectats pel dany cerebral.  
Recaptar fons i obtindre els recursos financers necessaris per a aconseguir els fins de la Fundació, realitzar els cobraments provinents de qualsevol de les fonts de finançament que obtinga la Fundació, així com els pagaments corresponents.  
I tot això seguint els postulats de la Carta Europea, que són els següents:  
La promoció dels serveis sanitaris, assistencials, educatius, laborals, residencials i socials necessaris per a cobrir les necessitats les persones amb DCS, tendents a la seua integració social, a la seua atenció, assistència i protecció, inclosa la tutela jurídica.  
Donar a conéixer a la Comunitat els problemes humans i socials de les persones afectades per DCS.  
La reivindicació, en nom dels afectats, dels drets d'aquest davant les institucions públiques i privades.  
Qualsevol altre que, de manera directa o indirecta, contribuïsca a la realització dels objectius de l'Associació o redunde en benefici dels afectats i de la comunitat a què pertanyen, amb especial incidència a fomentar campanyes de prevenció.  
El desenvolupament de l'objecte de la Fundació s'efectuarà, entre altres, a través d'algunes de les següents formes d'actuació:   
- Promoure i gestionar tot tipus d'activitats que conduïsquen a la rehabilitació i reinserció dels afectats, al foment de l'autonomia i la millora de la qualitat de vida dels mateixos i els seus familiars. A títol enunciatiu i no limitador: Centres de dia, Centres ocupacionals- CEE, centres de descans familiar, pisos tutelats i altres que les circumstàncies aconsellen.  
- Fomentar i promocionar línies d'investigació, desenvolupament i innovació el fi últim de les quals siga la millora de la qualitat de vida dels afectats i familiars, així com la prevenció del dany cerebral.  
- Crear els serveis de prevenció informació, estudi, planificació, assistència tècnica, gestió, tutela, captació de recursos i altres que les circumstàncies aconsellen.  
- Organitzar reunions, conferències, cursos, estudis especialitzats, congressos, exposicions, publicacions, taules redones, activitats lúdiques i esportives que contribuïsquen a fomentar la labor de prevenció i difusió del DCS.  
- Utilitzar tots els mitjans lícits de propaganda i difusió per a donar a conéixer a la societat i a l'administració pública els seus objectius i les necessitats dels afectats i de les seues famílies, en què podran col·laborar amb altres organismes afins tant locals, provincials, autonòmics, nacionals com internacionals, sempre que el cas ho requerisca.  
- Incorporar-se a confederacions i organismes públics i privats, de caràcter nacional i internacional, dedicats en tot o en part a fins semblants.  
- Aconseguir la col·laboració personal de voluntaris per a la realització dels objectius de la Fundació.  
- Participar en tota classe de concursos i subhastes, així com en licitacions i convocatòries de programes nacionals i internacionals.  
- Desenvolupar activitats econòmiques de qualsevol tipus, encaminades a la realització dels seus fins.  
- Adquirir i posseir béns de qualsevol classe i per qualsevol títol, així com celebrar actes, convenis i contractes de tot gènere.  
- Valdre's de qualsevol altre mitjà lícit per a realitzar els fins fundacionals.  
- Gestió de centres propis.  
- Participar en el desenvolupament de les activitats d'altres entitats que realitzen activitats coincidents o complementàries amb les de la mateixa Fundació.  
Seran beneficiaris potencials de la Fundació les persones que formen part del sector de població atés per la Fundació.  
Els fins fundacionals es dirigeixen, amb caràcter genèric, als pacients amb seqüeles derivades dels traumatismes craneoencefàlics o dany cerebral adquirit, secundari a altres processos etiològics, així com als seus pares, cònjuges o persones unides a ells per anàloga relació d'afectivitat, així com familiars i amics en general.  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions necessàries, estime el Patronat que són legítims creditors d'aquests, d'acord amb les bases, normes o regles que a aquest efecte establisca.   
Ningú no podrà al·legar davant la Fundació dret preferent a gaudir dels seus beneficis, ni imposar la seua atribució a persona o entitat determinada.  
Tercer. Per Resolució de data 25 de juliol de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fomento del Cooperativismo. Fundación de la Comunidad Valenciana, amb el número 464 (V) i classificar-la de foment de l'economia social. El seu domicili radicarà a València, carrer Cronista Carreres, número 11, 3r.  
L'objecte de la Fundació és facilitar i desenvolupar la trobada institucional de la Generalitat i el sector cooperatiu, per a la promoció i el foment del cooperativisme a la Comunitat Valenciana.  
Les activitats que exercirà la Fundació seran les següents:  
- Fomentar i potenciar el moviment cooperatiu i les relacions intercooperatives.  
- Emetre informes, quan així se li encarregue, sobre la idoneïtat de les mesures adoptades per la Generalitat en matèria de cooperativisme.  
- Participar en la formulació de propostes i programes de formació per a la Generalitat.  
- Difondre i estendre la cooperativa com a fórmula empresarial.  
- Participar en la difusió dels principis cooperatius i vetlar pel seu compliment, en particular per la utilització del Fons d'Educació i Promoció Cooperativa.  
- Fomentar l'educació i formació cooperativa, així com els estudis i investigacions en la matèria.  
?Participar en el disseny dels programes de foment i, si fa el cas, elaborar aquests, per a la seua aprovació per qui se'ls haja encarregat.  
- Formular propostes de mesures legislatives, així com de planificació i execució de polítiques relacionades amb el cooperativisme.  
- Intervindre en la composició de conflictes en matèria cooperativa, mitjançant la conciliació o l'arbitratge, quan les parts li ho encomanen a la Fundació.  
- Sempre que precedisca encàrrec del Consell Valencià del Cooperativisme, podrà intervindre, mitjançant conciliació o arbitratge, en els conflictes que se susciten en matèria cooperativa, i podrà elaborar i elevar propostes al Consell Valencià del Cooperativisme pel que fa a:  
- Informar, dictaminar o formular proposicions sobre qualsevol disposició legal que puga afectar les entitats cooperatives.  
- Vigilar la correcta aplicació del Fons de Formació i Promoció Cooperativa i la resta de fons irrepartibles en general i, en especial, en casos de transformació i fusions especials.  
- Intervindre en la designació dels liquidadors i destinació de l'haver líquid resultant en els processos de liquidació, en els casos en què es refereix la Llei de Cooperatives de la Comunitat Valenciana.  
Seran beneficiaris de les accions de la Fundació les cooperatives, els seus socis i les seues organitzacions representatives, les persones físiques o jurídiques, públiques o privades, interessades o destinatàries de les polítiques de foment del cooperativisme, així com la societat valenciana en el seu conjunt.  
La Fundació realitzarà les accions amb criteris d'imparcialitat, objectivitat i no discriminació a les persones o entitats que, reunint les condicions expressades anteriorment, estime el Patronat que són legítims creditors d'aquestes, d'acord amb les bases, normes o regles que establisca a aquest efecte.  
Ningú, ni individualment ni col·lectivament, no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució de data 6 de setembre de 2007, de la secretària autonòmica de Justícia de la conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación para el Desarrollo del Asesoramiento y Gestión Administrativa de la Comunitat Valenciana, amb el número 170 (A) i classificar-la de caràcter laboral. El seu domicili radicarà a Alacant, carrer García Morato, núm. 18.  
Atenent els esmentats fins d'interés general, la Fundació dirigirà la seua actuació primordialment als següents:   
- L'enfortiment de les actuacions institucionals i la cooperació entre institucions, entitats i persones físiques, a l'àmbit de la Comunitat Valenciana.  
- La defensa, promoció i foment de la inclusió social de treballadors i persones immigrants, així com l'atenció a les persones en risc d'exclusió per raons físiques, socials o culturals, així com el foment de totes les mesures que redunden en la creació i manteniment d'un esperit de tolerància i integració.   
- Estudi, investigació i millora dels procediments administratius, per a possibilitar la seua simplificació i el seu millor ús pels ciutadans, institucions i empreses, en les seues relacions recíproques i amb les administracions públiques.   
- El foment de les activitats de formació contínua de professionals, empresaris i treballadors, així com la investigació aplicada als fenòmens socials, econòmics i administratius.   
- El foment de les relacions i la interacció entre les administracions públiques, entitats de dret públic i els agents socials, per a la consecució de fins d'interés general.   
- La Fundació, en el marc de les finalitats generals que s'han exposat en l'apartat anterior, tractarà de comprendre les següents activitats encaminades al seu compliment:   
a) La creació d'escoles de Formació de Professionals, a través de cursos, conferències, i la resta d'activitats pròpies de la formació integral.   
b) La creació dels òrgans específics, per al desenvolupament de la professió de gestor administratiu, per tal de dotar la Fundació d'instruments, tant materials com personals, per a la consecució d'aquesta finalitat.   
I de manera genèrica, dur a terme totes les actuacions que siguen conduents al millor èxit dels seus fins.   
L'enunciació dels esmentats fins no comporta obligació d'atendre tots i cada un d'aquests, ni els atorga orde de cap prelació.  
Cinqué. Per Resolució de data 11 de setembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación Nueva Esperanza para Enfermos de Alzheimer de la Comunitat Valenciana, amb el número 465 (V) i classificar-la de caràcter d'assistència social. El seu domicili radicarà a València, carrer Rascanya núm. 10-6é-17a.  
La Fundació té com a objecte finançar o subvencionar, en centres especialitzats, l'atenció del pacient d'Alzheimer o paràlisi cerebral, i la manutenció de les monges carmelites. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
El desenvolupament de l'objecte de la Fundació s'efectuarà a través d'alguna de les formes següents d'actuació: convocar a través d'organismes o centres de caritat o de la premsa local, provincial, autonòmica o nacional, perquè es presenten sol·licituds de subvenció o finançament d'algun familiar que estiga incurs en malaltia d'Alzheimer o paràlisi cerebral, amb la documentació complementària que en el seu moment se'ls indicarà en aquests comunicats. Una vegada rebuda la sol·licitud i documentació, serà estudiada aquesta minuciosament pel personal que prèviament es destinarà per a aquests menesters i sempre presidida per quatre membres del Patronat. El finançament o subvenció es determinarà en cada cas concret, depenent dels recursos i de la situació econòmica personal del malalt.   
Seran potencials beneficiaris de la Fundació els malalts d'Alzheimer i paràlisi cerebral d'escassos recursos econòmics i les monges carmelites. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Sisé. Per Resolució de data 14 de setembre de 2007, de la secretària autonòmica de Justícia, de la conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació Vicent Andrés Estellés de la Comunitat Valenciana, amb el número 466 (V) i classificar-la de caràcter cultural. El seu domicili radicarà a Burjassot, carrer Pintor Goya, núm. 4-8.  
La Fundació té com a objecte l'estudi, recuperació, promoció, divulgació i aprofundiment en l'obra del poeta de Burjassot, Vicent Andrés Estellés. El desenvolupament de l'objecte de la Fundació es farà mitjançant alguna de les següents formes d'actuació:   
- Mitjançant la creació d'un centre d'estudis vers la figura de Vicent Andrés Estellés.   
- Mitjançant la celebració de jornades, seminaris i activitats d'estudi i aprofundiment en la seva obra.   
- Mitjançant la divulgació i publicació de treballs i estudis que fomenten la creació de poesia en valencià.   
- Mitjançant la realització de representacions artístiques de la seva obra, etc.   
Correspon al Patronat de la Fundació determinar la manera per a complir amb els fins enumerats en aquest article. Les prestacions de la Fundació es donaran de manera no lucrativa.   
Seran potencials beneficiaris de la Fundació les persones interessades en el coneixement de la figura de Vicent Andrés Estellés, els centres educatius, la població escolar, els centres d'ensenyament mitjà, els educadors, les associacions d'escriptors, etc.   
La Fundació desenvoluparà les seves activitats principalment al territori de la Comunitat Valenciana. Respecte a l'àmbit personal o sector de la població, atesa l'actuació de la Fundació se circumscriu les persones interessades en la vida i obra de Vicent Andrés Estellés, o professionalment vinculades a la literatura.  
La Fundació concedira amb criteris d'imparcialitat, d'objectivitat i no discriminació els seus beneficis a les persones o entitats que, reunint les condicions expressades abans, considere el Patronat que són legítims creditors dels mateixos, d'acord amb les bases, normes o regles que s'establisquen per aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar les seues atribucions a persones o entitats determinades.  
València, 2 d'octubre de 2007.- La secretària autonòmica de Justícia: Patricia Montagud Alario.